Asbjørn Larsen

Asbjørn Fredrik Larsen (1936–2025)Roy H. Gabrielsen og Christian Hambro: Asbjørn Fredrik Larsen (1936-2025) - Minneord i Aftenposten 13. feb. 2025Christopher M. Bjerke: Minneord over Asbjørn Larsen - Aftenposten 26. feb. 2025 var en norsk siviløkonom og forretningsmann. Han var administrerende direktør i oljeselskapet Saga Petroleum i 19 år, fra 1979 til 1998.

Larsen ble uteksaminert ved Norges Handelshøyskole i 1960 og gjennomførte deretter Utenriksdepartementets aspirantkurs. Han var ansatt i Utenriksdepartementet fra 1960 til 1966, der han mesteparten av tiden tjenestegjorde ved Norges ambassade i Paris. Deretter arbeidet han i Norges Rederiforbund som leder av skipsfartpolitisk avdeling til 1973. Samme år gikk han til stillingen som direktør i folkeaksjeselskapet Sagapart, den største eieren i Saga Petroleum. Seks år senere overtok han som konsernsjef i Saga Petroleum.
Som leder av Norges største private oljeselskap, utviklet han Saga til et selskap som sto imot oppkjøp fra konkurrerende selskaper. Larsen gikk av i 1998 etter et strategisk mislykket oppkjøp av det Kuwait-eide oljeselskapet Santa Fe Exploration. Han ble etterfulgt av Diderik Schnitler. Året etter ble Saga kjøpt opp av Norsk Hydro.Biografi Norsk biografisk leksikon

Larsen innehadde en rekke styreverv i norske bedrifter, blant annet i Belships, Selvaag Gruppen og FMC Technologies. Han satt i styret i det svenske oljeselskapet som da het Lundin Petroleum.Asbjørn Larsen  Lundin Petroleum

Asbjørn Larsen ble i 1993 utnevnt til ridder av 1. klasse av St. Olavs Orden.

 Referanser 

 Eksterne lenker 
 «Gammel Saga» Portrett i offshore.no, 16. november 2008

Kategori:Norske konsernsjefer
Kategori:Norske siviløkonomer fra NHH
Kategori:Nordmenn knyttet til petroleumsvirksomheten
Kategori:Riddere av 1. klasse av St. Olavs Orden
Kategori:Medlemmer av Norges Tekniske Vitenskapsakademi
Kategori:Personer fra Porsgrunn kommune